Anykščių rajono Svėdasų Juozo Tumo-Vaižganto gimnazijos

Ikimokyklinio ugdymo skyriaus

LOPŠELIO GRUPĖS

**ILGALAIKIS UGDOMOSIOS VEIKLOS**

2017-2018 MOKSLO METŲ

**PLANAS**

Parengė auklėtojos:

Ramunė Gudžiūnienė

Jolanta Baleišienė

**LOPŠELIO GRUPĖS VAIKŲ SAVITUMAS**

Nuo šių metų rugsėjo pirmos dienos Svėdasų ikimokyklinio ugdymo skyriaus lopšelio grupę pradėjo lankyti 12 vaikų. Iš jų 6 berniukai ir 6 mergaitės: 2014 metų- 3 vaikai, 2015 metų – 5 vaikai ir 2016 metų – 4 vaikai.

Tik 5 vaikai yra praeitais metais lankę lopšelio grupę, tačiau vienas, Matukas kaip ir pernai taip ir šiemet sunkiai pratinasi prie grupės.

Kiti vaikai nėra lankę darželio. Adaptacinis laikotarpis dar yra nesibaigęs. Mažyliai pakankamai sunkiai pratinasi likti be mamų. Nerodo jokio noro bendrauti nei su auklėtojomis, nei su kitais vaikais.

Trys vaikai yra iš Aulelių vaikų globos namų ir dviems iš jų yra pripažintas invalidumas.

Vaikai labia mėgsta piešti, patinka vartyti knygeles, žaisti įvairius žaidimus. Yra keletas vaikų, kurie stengiasi savarankiškai nusiplauti rankytes, nusišluostyti rankšluosčiu, apsirengti. Žino savo lovytes, vietą prie stalo, savo puoduką ir savo rankšluostuką.

Visi vaikučiai savo šeimose bendrauja lietuvių kalba.

Vaikai žingeidūs, noriai tyrinėja grupės aplinką, išbando naujus žaisliukus, stebi kitus vaikus. Jiems viskas nauja ir įdomu. Tačiau sunkiau jiems būti kolektyve, kada auklėtoja negali viso dėmesio skirti laiko vien jam, todėl dažnai kyla pikti verksmai, pykčio priepuoliai. Ugdydami vaikus, stengsimės labiau plėtoti socialinius, pažintinius, komunikavimo bei tarpusavio bendravimo gebėjimus.

**UGDYMO UŽDAVINIAI**

1. Skatinti vaikus domėtis kitais, bei gebėti būti kartu su kitais, bendrauti, draugauti ir spręsti kasdienines problemas.
2. Ugdyti sakytinę vaikų kalbą, kaip saviraiškos, bendravimo, pažinimo priemonę
3. Stiprinti vaiko psichinę ir fizinę sveikatą, garantuoti jo saugumą, tenkinti aktyvinimo ir judėjimo poreikį.
4. Siekti glaudaus bendradarbiavimo su ugdytinių tėveliais, siekiant sėkmingos vaikų adaptacijos lopšelyje.

**PLANUOJAMA UGDOMOJI VEIKLA**

|  |  |
| --- | --- |
| ***Aš mažas mažutėlis - jūsų rūpestėlis***  Vaiko ir tėvų adaptacija lopšelyje. Pratinti vaikus bendrauti ir žaisti. Skatinti šeimas artimiau ir geriau pažinti vieni kitus, bendrauti ir bendradarbiauti.  Atrasti savo vietą ir skirti savo daiktus grupėje, padėti grupėje atrasti mėgstamos veiklos. Supažindinti vaikus su grupės draugais. | Rugsėjis |
| ***Padainuosiu tau dainelę***  Mokyti dainelių apie gamtą, klausytis ir pamėgdžioti gyvūnėlius. Kviesti vaikus į ryto ratelį, padėti vaikams geriau adaptuotis ir skatinti teigiamas emocijas.  ***Daržovių kraitelė***  Pažinti ir pavadinti kelias daržoves. Skatinti įsiminti 2-3 spalvas, atrasti spalvų pasaulį, patirti atradimo džiaugsmą. | Spalis |
| ***Kas nuplėšė, kas nudraskė, gelsvo medžio lapeli*us**  Stebėti vėjo išdaigas. Skatinti vaikus stebėti gamtos reiškinius ir pastebėti grožį gamtoje. Rinkti medžių lapus, žaidimai su lapeliais „Lapų lietus“.  Lavinti vaikų kalbą ir vaizduotę. Paskaityti ir demonstruoti knygutę, kurioje pasakojama apie vandens lašelio kelionę į žemę.  ***Mano rankytės, mano kojytės***  Skirti kūno dalis, pavadinti jas (galva, akys, kojos rankos ir t.t.). sekti ir mėgdžioti rodomus rankų ir kojų veiksmus. Suprasti auklėtojos kreipinius, prašymus, noriai bendrauti, žaisti. | Lapkritis |
| ***Mūsų žaisliukai***  Pažinti ir pavadinti žaisliukus, skirti didelis mažas žaislas ar daiktas. Suprasti sąvokas vienas, du, daug. Kalbėtis su vaikais, kviesti kartu žaisti, kalbinti žaislus mėgdžioti jų balsus, dalytis žaislais, reikšti teigiamas emocijas.  ***Kalėdos, Kalėdos liūliuoja varpai***  Paruošti ir dalyvauti šventėje su Kalėdų seneliu, vaikais ir jų tėveliais. Skatinti vaikų kūrybiškumą, mokyti save išreikšti. Pasakoti apie Kalėdas, jų papročius ir džiaugsmus, iš kur atkeliauja eglutė. Puošti kartu grupės eglutę. | Gruodis |
| ***Oi tai šaltis, tai šaltukas. Šaltuko išdaigos***  Žaisti ir pramogauti žiemą lauke. Supažindinti vaikus su balta spalva, su baltos spalvos paslaptimis – sniegas, ledas, šerkšnas. Bendrauti su vaikais, džiaugtis, reikšti norus, emocijas pagal savo galimybes, suprasti kreipinį, prašymą, kvietimą žaisti, atsargiai elgtis ant ledo su sniegu. Pažinti ir įvardinti kelis žiemos požymius: sniegas, sninga, šalto, vėjas, pučia; žieminius drabužius: paltas, kepurė, pirštinės ir t.t.  ***Vienas ir daug***  Skaičiuoti grupėje esančius daiktus. Dėlioti nuo mažiausio iki didžiausio. Sekti pirštų pasakėles. Skaičiuoti savo pirštukus. Grupuoti daiktus pagal rūšį. | Sausis |
| ***Čia aš valgau, žaidžiu, miegu***  Klausytis, suprasti, įsiminti nesudėtingą instrukciją, atlikti veiksmus. Pažinti ir įvardinti pagrindinius indų, baldų pavadinimus, bei jų paskirtį. Pažinti ir įvardinti kelis maisto pavadinimus.  ***Mes, mergytės ir berniukai***  Suprasti savo ir kitų vaikų skirtumus: berniukai ir mergaitės, vaikų vardai, dideli vaikai, maži vaikai. Pažinti berniukus ir mergaites paveikslėliuose, pažinti save veidrodyje, nuotraukose. Įsiminti vaikų vardus, suprasti jų prašymus. Kreipinius, pačiam kreiptis vardu. | Vasaris |
| ***Aš turiu šuniuką ir kačiuką.***  Stebėti gyvūnėlius, klausytis jų skleidžiamų garsų. Pažinti kūno dalis, jas pavadinti, parodyti. Džiaugtis gyvūnėliu, pavadinti vardu, mokyti globoti, draugauti, žaisti. Bendrauti su vaikais, kalbėtis, dalytis įspūdžiais.  ***Gaidelis gieda, žąselė girgsi***  Pažinti paukščius - gaidys, žąsis, jų kūno dalis – galva, kojos, uodega, snapas, sparnai ir t.t. Mėgdžioti paukščių balsus. Įsiminti nesudėtingas instrukcijas ir jas vykdyti. | Kovas |
| ***Saulutė šviečia, vaikučius kviečia***  Stebėti pavasario požymius: saulutė šviečia, tirpsta sniegas, balutės, lyja, paukšteliai čiulba ir t.t. Atkreipti dėmesį kaip dabar vaikai rengiasi ir kodėl? Džiaugtis ir grožėtis gamta.  ***O tai džiaugiasi vaikučiai, kokie gražūs jų margučiai***  Susipažinti su Velykų papročiais, senelės Velykės margučiais, jų marginimu, kiaušinių ridenimu ir aktyviai dalyvauti šiame procese. Diskutuoti apie atbundančią gamtą, žaliuojančias pievas, atbundantį vabaliukų gyvenimą. Supažindinti vaikus su vabaliukų pasauliu. | Balandis |
| ***Mamyte, aš Tave myliu***  Padaryti dovanėlę savo mamytei, kurią dovanos pasakydami mažybinius žodžius. Deklamuoti mamytei išmoktą eilėraštuką.Padainuoti kartu dainelę mamytei. Dainuoti lopšinę lėlytei, meškiukui. Diskutuoti - ką labiausiai mėgsta žaisliukas? Bandyti skirti skonius: saldu, rūgštu, sūru.  ***Mano dienelė***  Mokyti pažinti paros dalis (rytas, diena, vakaras, naktis). Išsiaiškinti paros požymius. Žaisti žaidimą „Diena-naktis“. Klausytis vaikų pasakojimų ką jie veikia visą parą. Paros dalims priskirti spalvas, kurios atspindi jas. | Gegužė |
| ***Saulėtų dienelių sulaukus***  Domėtis vasaros gamta: augmenija (gėlės, žolė, medžiai, krūmai) ir gyvūnija (paukščiai, bitės, boružės, drugeliai, musės ir t.t.). stebėti, klausytis, liesti, uosti, įsiminti vasaros gamtos spalvas, formas, garsus, kvapus. Bendrauti su vaikais, suprasti kvietimą žaisti, pasivaikščioti, kartu skinti gėles, stebėti vabzdžius, kalbėtis dialogu, dalytis įspūdžiais, kartu grožėtis vasaros spalvomis, kvapais, džiaugtis vasaros malonumais. | Birželis |

APTARTA METODINĖJE GRUPĖJE IR SUDERINTA

SUDERINTA............................................ ..........................................................

(parašas, vardas, pavardė) (parašas, vardas, pavardė)

Metodinės grupės pirmininkas DIREKTORIAUS PAVADUOTOJAs UGDYMUI

Protokolo Nr. .................................

Data....................................................... Data.......................................................